ญี่ปุ่นเผยยอดขายรถยนต์นำเข้าเดือนเม.ย.ขยายตัว 14.8%
ญี่ปุ่นเผยยอดขายรถยนต์นำเข้าเดือนเม.ย.ขยายตัว 14.8%
11 พ.ค. 2558

สมาคมผู้นำเข้ารถยนต์ญี่ปุ่น เปิดเผยว่า ยอดขายรถยนต์ใหม่นำเข้าในญี่ปุ่นในเดือนเม.ย. ซึ่งรวมถึงรถยนต์ที่ผลิตโดยบริษัทญี่ปุ่นในต่างประเทศ เพิ่มขึ้น 14.8% เมื่อเทียบรายปี แตะที่ระดับ 17,881 คัน
ทั้งนี้ ยอดขายรถยนต์แบรนด์ต่างชาติ ปรับตัวขึ้น 17.4% แตะที่ระดับ 15,167 คัน ขณะที่ยอดขายรถยนต์แบรนด์ญี่ปุ่นขยับขึ้น 1.9% แตะที่ 2,714 คัน
หากพิจารณาในแต่ละแบรนด์พบว่า เมอร์เซเดส-เบนซ์มียอดขายมากสุดที่ 3,189 คัน หรือพุ่งขึ้น 35.6% และมีส่วนแบ่งตลาด 17.8% อันดับที่ 2 ได้แก่ โฟล์คสวาเกนด้วยยอดขาย 2,549 คัน ลดลง 10.7% และมีส่วนแบ่งตลาด 14.3% ตามด้วยบีเอ็มดับเบิลยู ซึ่งมียอดขายพุ่งขึ้น 48.8% แตะ 2,401 คัน คิดเป็นส่วนแบ่งตลาด 13.4%
ส่วนบริษัทผลิตรถยนต์ของญี่ปุ่นนั้น ยอดขายนิสสันขยับขึ้น 1% แตะที่ระดับ 1,410 คัน ขณะที่โตโยต้ามียอดขายเพิ่มขึ้น 8.2% แตะ 1,030 คัน